Салауат деген сөз араб тілінен аударғанда "береке", "құрмет көрсету", "тілек" деген мағыналарды білдіреді. Салауат айту – ардақты Пайғамбарымызға (оған Алланың салауаты мен сәлемі болсын) жақындай түсіп, сүйіспеншілікті білдірудің белгісі, оған деген алғысты, сағыныш пен құрметті жеткізудің жолы. Салауат сөзі қазақ халқы үшін таныс ұғым. Тарихымызға үңілсек, ата-бабамыз қолдағы барына шүкір етіп, жоғына сабыр еткен. "Барға қанағат, жоққа салауат" деген сөздің астарынан дін мен дәстүрдің сабақтасқанын көруге болады.